text: [{"text_idx": "#000005", "text": "Fyri go\u0301\u00f0ari ti\u0301\u00f0 si\u0301\u00f0ani hev\u00f0i eg eina sera krittiska grein her a\u0301 portalinum um Gamla sku\u0301la i\u0301 Fuglafir\u00f0i. Endama\u0301li\u00f0 vi\u00f0 ti\u0301 skrivingini var\u00f0 at varpa ljo\u0301s a\u0301 vi\u00f0urkiftini hja\u0301 barnasku\u0301lanum."}, {"text_idx": "#000008", "text": "Ma\u0301li\u00f0 vi\u00f0 hesi skriving er Gamli sku\u0301li og einki anna\u00f0.\nTa\u00f0 er nevndin, sum hevur sku\u0301lan um hendur, sum eftir mi\u0301ni meting sty\u0301rir sku\u0301tuni a\u0301 vandako\u0301s, og hevur h\u00f8vu\u00f0sa\u0301byrgdina."}, {"text_idx": "#000010", "text": "Um somu ti\u0301\u00f0 loysti Ska\u0301la kommuna si\u0301ni sku\u0301lavi\u00f0urskifti uppa\u0301 ein skilago\u0301\u00f0an ma\u0301ta. Teir brutu gamla sku\u0301la ni\u00f0ur og bygdu eina glastriborg i\u0301sta\u00f0in. Hettar kosta\u00f0i teimum no\u0301gv, men ta\u00f0 kostar eisini at eiga b\u00f8rn. Teir hava i\u0301 dag ein ti\u0301\u00f0arho\u0301skandi sku\u0301la, sum ska\u0301lafo\u0301lk i\u0301 dag kunnu vera stolt av \u2013 og vit eru so dyggiliga afturu\u0301tsigld \u2013 her er talan um kleyvarskap so ta\u00f0 munar."}, {"text_idx": "#000011", "text": "Soppakanningin ver\u00f0ur ti\u0301verri bla\u0301st upp, og ver\u00f0uligi trupuleikin vi\u00f0 Gamla sku\u0301la kemur i\u0301 bakgrundina."}, {"text_idx": "#000014", "text": "Ta\u00f0 ver\u00f0ur eisini sagt i\u0301 fj\u00f8lmi\u00f0lunum, at ta\u00f0 er bi\u0301ligari at gera hesa umv\u00e6ling enn at leiga seg inn runt i\u0301 by\u0301num. Fyri tann sum ikki kennur til ver\u00f0uligu trupuleikarnar, er hettar ein m\u00f8guligur sannleiki, men vit hava a\u0301\u00f0ur fingi\u00f0 sera misvi\u0301sandi kunning fra\u0301 by\u0301ra\u0301\u00f0num, og ta\u00f0 hendi aftur i\u0301 hesum ma\u0301li\u00f0."}, {"text_idx": "#000015", "text": "Er talan um eina stovu i\u0301 3 \u2013 4 a\u0301r, og leigan er ein ha\u0301lv til eina millio\u0301n, so ma\u0301 sigast, at v\u00e6l er goldi\u00f0. Spurningurin er eisini, um ta\u00f0 yvirh\u00f8vur ny\u0301tist at leiga naka\u00f0 h\u00f8li\u00f0. Har viljin er kann ta\u00f0 mest o\u0301tru\u0301liga fa\u0301ast a\u0301 skafti."}, {"text_idx": "#000016", "text": "Trupuleikan, i\u0301 soppastovuni, kundi kommunan loyst bi\u0301liga, um teir meina naka\u00f0 vi\u00f0 ti\u0301, at ein loysn hja\u0301 barnasku\u0301lanum er i\u0301 framti\u0301\u00f0arplaninum."}, {"text_idx": "#000018", "text": "Soppastovan kundi veri\u00f0 umv\u00e6ld, og sma\u0301vegis a\u0301b\u00f8tur gj\u00f8rdar a\u0301 vindeyguni. Vit kundu saktans hu\u0301sast undir ver\u00f0andi h\u00f8lisvi\u00f0urskiftum, um vit vistu, at betri h\u00f8lir lo\u0301gu eini 4-5 a\u0301r frammi i\u0301 ti\u0301\u00f0ini."}, {"text_idx": "#000019", "text": "Solei\u00f0is si\u0301ggja flestu vindeygu u\u0301t. Kundu hesi ikki kla\u0301ra eini 4 \u2013 5 a\u0301r afturat?"}, {"text_idx": "#000020", "text": "Eini 3 vindeygu eru plomba\u00f0i sum hettar. Ta\u00f0 kundu vit saktans liva vi\u00f0 i\u0301 eini 4 \u2013 5 a\u0301r. Ikki hev\u00f0i ta\u00f0 heldur kosta\u00f0 alla ver\u00f0ina at pj\u00f8ssa hesi vindeygu, so tey eisini kla\u0301ra\u00f0u hesi 4 \u2013 5 a\u0301rini."}, {"text_idx": "#000022", "text": "Soppastovan er to\u0301 naka\u00f0 serstakt . Tveir ny\u0301ggir rammar h\u00f8vdu loyst trupuleikan i\u0301 4 \u2013 5 a\u0301r."}, {"text_idx": "#000023", "text": "At skifta \u00f8ll vindeyguni i\u0301 bygninginum, er at handla hysteriskt, um ta\u00f0 ver\u00f0uliga er naka\u00f0 aftanfyri or\u00f0ini, at barnasku\u0301lin hevur eina loysn i\u0301 n\u00e6rmastu framti\u0301\u00f0 4 \u2013 5 a\u0301r, og ikki 20 a\u0301r."}, {"text_idx": "#000025", "text": "Navnakapping til ny\u0301ggja dagstovnin a\u0301 Kambsdali."}]